ตั้งใจจะมานานแล้วแต่ไม่มีโอกาสซักที วันนี้ฤกษ์งามยามดีอยู่แถว Central Ladprao ขับมาอีกไม่ไกล
ก็ถึงร้าน เรียกว่าร้านนี้คือ "The Colors of Klang Soi" ทั้งซอยทั้งมืดทั้งเงียบ ไม่มีสิ่งดึงดูดอะไรเลย จนกระทั่งมาถึงที่ร้าน ไฟก็สว่าง สีก็จัดจ้านเสียจนคุณไม่น่าจะขับรถเลยผ่านได้เลย

พูดถึงอาหารก็สั่งมั่วๆ ไป เนื่องจากมาทาน 2 คน ไม่กล้าสั่งขาหมู เลยสั่ง 4 จานนี้มาทานแทน

จานแรกกะหล่ำปลีทอดน้ำปลา คิดไม่ถึงล่ะสิ คุณชายท้ายซอยอย่างเราจะทานได้ แต่ขอบอกเลย อร่อยสุดๆ ปลื้มมากกับจานนี้

จานสอง Cabonara หน้าตาธรรมดา รสชาติไม่ค่อยอิตาเลียนเท่าไหร่ แต่กินไปกินมามันก็อร่อยดีนะ recommend

จานสาม ฉู่ฉี่ปลาแซลมอนก้อนโต รสชาติตรงตามคาดหวังเหมือนมาตรฐานฉู่ฉี่ที่เคยรู้จัก จะดีกว่านี้มากถ้าไม่
overcooked

จานที่สี่ มีคนแนะนำให้สั่งนั่นคือ คอหมูย่างด้วยนม แต่ผมกลับชอบจานนี้น้อยสุด หมูด้านแข็ง จิ้มแจ่มเค็มฝุดๆ

ผ่าน 3 ใน 4 ก็ถือว่าโอ เพลงเพราะดี (แต่อย่าดูหน้านักร้อง) ราคาแพงพอควร กินไป 2 คน หมดไป 1,200 แน่ะ